CELEX: 22007D0062
Language: sk
Date: 2007-06-08 00:00:00
Title: Rozhodnutie Spoločného výboru EHP č. 62/2007 z  8. júna 2007 , ktorým sa mení a dopĺňa príloha XXI (Štatistika) k Dohode o EHP

11.10.2007   
            
            
               SK
            
            
               Úradný vestník Európskej únie
            
            
               L 266/27
            
         
      ROZHODNUTIE SPOLOČNÉHO VÝBORU EHP
   
   č. 62/2007
   z 8. júna 2007,
   ktorým sa mení a dopĺňa príloha XXI (Štatistika) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXI k dohode bola zmenená a doplnená rozhodnutím Spoločného výboru EHP č. 38/2007 z 27. apríla 2007 (1).
            
         
               (2)
            
            
               Nariadenie Komisie (ES) č. 1833/2006 z 13. decembra 2006 o nomenklatúre krajín a území pre štatistiku zahraničného obchodu Spoločenstva a štatistiku obchodu medzi členskými štátmi (2) sa má začleniť do dohody.
            
         
               (3)
            
            
               Nariadenie Európskeho parlamentu a Rady (ES) č. 1921/2006 z 18. decembra 2006 o predkladaní štatistických údajov o vyloďovaní produktov rybolovu v členských štátoch a o zrušení nariadenia Rady (EHS) č. 1382/91 (3) sa má začleniť do dohody.
            
         
               (4)
            
            
               Nariadením (ES) č. 1921/2006 sa zrušuje nariadenie Rady (EHS) č. 1382/91 (4), ktoré je začlenené do dohody a ktoré sa má v dôsledku toho v dohode zrušiť,
            
         ROZHODOL TAKTO:
   Článok 1
   Príloha XXI k dohode sa mení a dopĺňa takto:
   
               1.
            
            
               Za bod 9c [nariadenie Komisie (ES) č. 750/2005] sa vkladá tento bod:
               
                           „9d.
                        
                        
                           
                              32006 R 1833: nariadenie Komisie (ES) č. 1833/2006 z 13. decembra 2006 o nomenklatúre krajín a území pre štatistiku zahraničného obchodu Spoločenstva a štatistiku obchodu medzi členskými štátmi (Ú. v. EÚ L 354, 14.12.2006, s. 19).“
                        
                     
         
               2.
            
            
               Znenie bodu 25 [nariadenie Rady (EHS) č. 1382/91] sa nahrádza takto:
               „32006 R 1921: nariadenie Európskeho parlamentu a Rady (ES) č. 1921/2006 z 18. decembra 2006 o predkladaní štatistických údajov o vyloďovaní produktov rybolovu v členských štátoch a o zrušení nariadenia Rady (EHS) č. 1382/91 (Ú. v. EÚ L 403, 30.12.2006, s. 1).“
            
         Článok 2
   Znenie nariadení (ES) č. 1833/2006 a (ES) č. 1921/2006 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. júna 2007 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. júna 2007
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 209, 9.8.2007, s. 68.
   
      (2)  Ú. v. EÚ L 354, 14.12.2006, s. 19.
   
      (3)  Ú. v. EÚ L 403, 30.12.2006, s. 1.
   
      (4)  Ú. v. ES L 133, 28.5.1991, s. 1.
   
      (5)  Nie sú uvedené žiadne ústavné požiadavky.